**หนังสือให้ความยินยอมเก็บ รวบรวม ใช้ เปิดเผยข้อมูลส่วนบุคคล**

**สำหรับสมัครสมาชิกกองทุนสำรองเลี้ยงชีพมหาวิทยาลัยอุบลราชธานี**

\_\_\_\_\_\_\_\_\_\_

 คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ให้ความสำคัญและมุ่งมั่นในการคุ้มครองข้อมูลส่วนบุคคลของเจ้าของข้อมูลที่ได้ติดต่อกับคณะกรรมการ หรือกองทุนสำรองเลี้ยงชีพมหาวิทยาลัยอุบลราชธานี ดังนั้น คณะกรรมการได้กำหนดมาตรการที่เหมาะสมสำหรับการรักษาความมั่นคงปลอดภัยของข้อมูลส่วนบุคคลโดยเฉพาะการเก็บรวบรวม ประมวลผล ใช้ และ/หรือเปิดเผย ข้อมูลส่วนบุคคลของบุคลากรผู้สมัครสมาชิก ตามพระราชบัญญัติคุ้มครองข้อมูลส่วนบุคคล พ.ศ. 2562
และกฎหมายที่เกี่ยวข้องกับข้อมูลส่วนบุคคล ทั้งนี้ เพื่อให้บุคลากรผู้สมัครสมาชิกได้รับทราบ และเข้าใจ
ถึงการคุ้มครองข้อมูลส่วนบุคคล จึงแจ้งรายละเอียดการเก็บ รวบรวม ใช้ และเปิดเผยข้อมูลส่วนบุคคล ดังนี้

**1. ข้อมูลส่วนบุคคลที่เก็บรวบรวม**

 คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ได้จัดเก็บรวบรวม
และประมวลผลข้อมูลส่วนบุคคลจากบุคลากรผู้สมัครสมาชิกกองทุนสำรองเลี้ยงชีพเท่าที่จำเป็น
ตามวัตถุประสงค์ในการเก็บรวบรวม ประมวลผล ใช้ และ/หรือเปิดเผยข้อมูลส่วนบุคคล ทั้งนี้ ได้จำแนก ประเภทของข้อมูลส่วนบุคคล ดังนี้

|  |  |
| --- | --- |
| **ประเภทข้อมูลส่วนบุคคล** | **รายละเอียด** |
| ข้อมูลส่วนบุคคลพื้นฐาน | ได้แก่ คำนำหน้า ชื่อ นามสกุล เลขประจำตัวประชาชน วันเดือนปีเกิด อีเมล์ เบอร์โทรศัพท์  |
| ข้อมูลบุคคลที่สาม | ได้แก่ บุคคลผู้รับผลประโยชน์ในกรณีสมาชิกกองทุนสำรองเลี้ยงชีพเสียชีวิต โดยจัดเก็บคำนำหน้า ชื่อ นามสกุล ความสัมพันธ์ หมายเลขโทรศัพท์ อีเมล์  |

**2. วัตถุประสงค์**

 2.1 คณะกรรมการสวัสดิการกองทุนสำรองเลี้ยงชีพชั่วคราว มหาวิทยาลัยอุบลราชธานี ใช้ข้อมูลส่วนบุคคลของบุคลากร เพื่อประเมินและพิจารณาว่าบุคลากรที่สมัครสมาชิกกองทุนสำรองเลี้ยงชีพมหาวิทยาลัยอุบลราชธานี มีคุณสมบัติเป็นไปตามข้อบังคับ ระเบียบ และประกาศของคณะกรรมการในการสมัครเป็นสมาชิกกองทุนสำรองเลี้ยงชีพ มหาวิทยาลัยอุบลราชธานี ตลอดจนการดำเนินการอื่น ๆ เกี่ยวกับกองทุนสำรองเลี้ยงชีพมหาวิทยาลัยอุบลราชธานี

 2.2 บุคลากรผู้สมัครสมาชิก มีสิทธิที่จะปฏิเสธในการเก็บรวบรวม ประมวลผล ใช้ และ/หรือเปิดเผยข้อมูลส่วนบุคคลได้ ซึ่งในกรณีนี้ บุคลากรรายดังกล่าว อาจจะไม่ได้รับการพิจารณาให้สมัครเป็นสมาชิกกองทุนสำรองเลี้ยงชีพ มหาวิทยาลัยอุบลราชธานี เนื่องจากไม่มีข้อมูลที่สามารถดำเนินการในทางทะเบียนสมาชิกได้ ตามข้อบังคับมหาวิทยาลัยอุบลราชธานี ว่าด้วย กองทุนสำรองเลี้ยงชีพมหาวิทยาลัยอุบลราชธานี ซึ่งจดทะเบียนแล้ว พ.ศ. 2564

**3. ข้อจำกัดในการนำข้อมูลส่วนบุคคลไปใช้หรือเปิดเผย**

 3.1 คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี จะใช้ หรือเปิดเผย และแสดงข้อมูลของบุคลากรผู้สมัครสมาชิกเท่าที่จำเป็น ตามวัตถุประสงค์ของการเก็บรวบรวมข้อมูลส่วนบุคคลเท่านั้น โดยจะกำกับดูแลผู้ที่มีส่วนเกี่ยวข้องมิให้ใช้ หรือเปิดเผยข้อมูลของบุคลากรผู้พักอาศัยให้แก่บุคคลภายนอก หรือบุคคลที่สามอย่างเคร่งครัด

 3.2 คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี จะไม่เปิดเผยข้อมูล หรือแสดงข้อมูล หรือทำให้ปรากฏในส่วนอื่นใดของข้อมูลส่วนบุคคล ที่ไม่สอดคล้องกับวัตถุประสงค์
เท่าที่ได้รับความยินยอมจากบุคลากรผู้สมัครสมาชิก ทั้งนี้ คณะกรรมการจะรักษาข้อมูลของบุคลากรผู้สมัครสมาชิกไว้เป็นความลับ เว้นแต่ที่กฎหมายกำหนด

 3.3 คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ไม่มีนโยบายในการจำหน่าย แลกเปลี่ยน ถ่ายโอน หรือคัดลอกข้อมูลของบุคลากรผู้สมัครสมาชิกให้แก่บุคคลภายนอก
และบุคคลที่สามที่ไม่มีส่วนเกี่ยวข้องว่าด้วยเหตุใด ๆ

 3.4 คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี จำกัดสิทธิในการเข้าถึง ใช้ หรือเปิดเผยข้อมูลส่วนบุคคลของบุคลากรผู้สมัครสมาชิกให้หน่วยงานและบุคคลภายในมหาวิทยาลัยเฉพาะที่เกี่ยวข้องเท่านั้น

**4. สิทธิของเจ้าของข้อมูล**

 บุคลากรผู้สมัครสมาชิกกองทุนสำรองเลี้ยงชีพ มหาวิทยาลัยอุบลราชธานี ซึ่งเป็นเจ้าของข้อมูล
ส่วนบุคคลตามพระราชบัญญัติคุ้มครองข้อมูลส่วนบุคคล พ.ศ. 2562 มีสิทธิดังนี้

 4.1 สิทธิได้รับการแจ้งให้ทราบ โดยได้รับการแจ้งเกี่ยวกับการประมวลผลข้อมูลส่วนบุคคล วิธีการเก็บรวบรวม บุคคลที่ จะได้รับข้อมูล เหตุผลและระยะเวลาที่จัดเก็บ

 4.2 สิทธิขอเข้าถึงและขอรับสำเนาข้อมูลส่วนบุคคลซึ่งอยู่ในความรับผิดชอบของคณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี หรือขอให้เปิดเผยถึงการได้มา ซึ่งข้อมูล
ส่วนบุคคลดังกล่าวที่ไม่ได้ให้ความยินยอม

 4.3 สิทธิคัดค้านการเก็บรวบรวม ใช้หรือเปิดเผยข้อมูลส่วนบุคคลที่เกี่ยวกับเจ้าของข้อมูล
ส่วนบุคคล

 4.4 สิทธิขอให้คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ดำเนินการลบหรือทำลาย หรือทำให้ข้อมูลส่วนบุคคลเป็นข้อมูลที่ไม่สามารถระบุตัวบุคคลที่เป็น เจ้าของข้อมูล
ส่วนบุคคลได้

 4.5 สิทธิขอให้คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ระงับ
การใช้ข้อมูลส่วนบุคคลได้

 4.6 สิทธิแก้ไขข้อมูลส่วนบุคคลให้ถูกต้อง โดยขอให้คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ดำเนินการแก้ไขเพิ่มเติมให้ข้อมูลส่วนบุคคลนั้น ถูกต้องเป็น ปัจจุบัน สมบูรณ์ และไม่ก่อให้เกิดความเข้าใจผิด

 4.7 สิทธิในการขอถอนความยินยอมซึ่งได้ให้ไว้กับคณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี ในการเก็บรวบรวม ประมวลผล ใช้ หรือเปิดเผยข้อมูลส่วนบุคคล

 ข้าพเจ้า เจ้าของข้อมูล ในฐานะบุคลากรผู้สมัครสมาชิกกองทุนสำรองเลี้ยงชีพมหาวิทยาลัยอุบลราชธานี ได้อ่าน และรับทราบข้อมูล ข้างต้นแล้ว

 □ ยินยอม ให้คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี
เก็บ รวบรวม ประมวลผล ใช้ และ/หรือเปิดเผยข้อมูลส่วนบุคคลของข้าพเจ้า ตามรายละเอียดที่ได้กล่าวมาข้างต้น

 □ ไม่ยินยอม ให้คณะกรรมการกองทุนสำรองเลี้ยงชีพชั่วคราว มหาวิทยาลัยอุบลราชธานี
เก็บ รวบรวม ประมวลผล ใช้ และ/หรือเปิดเผยข้อมูลส่วนบุคคลของข้าพเจ้า ตามรายละเอียดที่ได้กล่าวมาข้างต้น

 (ลงชื่อ)………………………………………………………………….ผู้สมัคร

 (.........................................................................)

 ................./............................/......................